Women’s Super League 2

**Women’s Super League 2** (også kjent som **WSL 2** og **Barclays Women’s Super League 2** av sponorårsaker, tidligere kjent som **The FA Women’s Championship**) er det nest høyeste nivået i det engelske ligasystemet etter Women’s Super League, for kvinner. Ligaen består av 12 lag, hvor hvert lag spiller 22 kamper: to mot hvert lag, en hjemme og en borte. 

Hvert år rykker en klubb opp fra WSL 2 til WSL: klubben som vant serien. Mens de to lagene som havner nederst på tabellen rykker ned til National League. 

## Historie
Women’s Super League 2, ble etablert i 2014 og erstattet FA Women’s Premier League (WPL). Ligaen ble etablert som en forlengelse av den øverste divisjonen Women’s Super League (WSL 1). I første omgang hadde WSL 1 åtte lag, og WSL 2 ti lag.

Med opprettelses av den nye ligaen ble det gjort en del omstruktureringer, blant annet fikk Manchester City WSL 1 lisens, på bekostning av Doncaster Rovers Belles, som da rykket ned til WSL 2. De andre klubbene som fikk lisens til WSL 2 var London Bees, Durham, Aston Villa, Millwall Lionesses, Yeovil Town, Reading, Sunderland, Watford og Oxford United.

I desember 2014 annonserte forbundet en to årig plan om å utvide WSL 1 til ti lag. Dette skulle de få til ved å la to lag rykke opp til WSL 1, mens et lag rykket ned fra WSL 1. For første gang ville også et lag fra Women’s Premier League (i dag National League) rykke opp til WSL 2, for å knytte WSL sammen med resten av den engelske fotball pyramiden.

For at en klubb skulle få lisens til å konkurrere i WSL, måtte de kunne dokumentere økonomisk soliditet, og vise at de kunne tiltrekke minst 350 tilskuere i 2016, et antall som økte til minst 400 i 2017.

FA Women’s Super League 2 ble i forkant av 2018/19 sesongen døpt om til FA Women’s Championship, i 2022 droppet ’’FA’’ forran navnet.

I november 2023 ble de 24 klubbene i de to øverste ligaene enige om å danne en ny organisasjon, NewCO, som skulle ta over driften av ligaene.

2024/25-sesongen ble ligaen redusert til elleve lag, etter at Reading trakk seg. pga finansielle problemer. Forbundet bekreftet før sesongen at antall lag som rykker ned for sesongen skulle reduseres til ett og at ligaen skal ha tolv lag igjen inn mot neste sesong.

Som et resultat av nye eiere ble navnet på ligaen endret tilbake til Women’s Super League 2, og man reintroduserte to nedrykksplasser i forkant av 2025/26-sesongen. Blackburn Rovers trakk seg fra ligaen før sesongstart, etter manglende vilje fra klubbeier til å møte ligaens krav til fasiliteter, spillernes velferd og bemanning. Sheffield United, som egentlig skulle rykke ned fra WSL 2, fikk beholde plassen.

## Vinnere

### Vinnere av FA Women’s Premier League National Division
Før 2010/11-sesongen fungerte Women’s Premier League National Divison (WPL) som den øverste divisjonen. Fra 2010/11-sesongen, og innførelsen av Women’s Super League fungerte WPL som andre divisjon. Ingen lag fra WPL rykket opp til WSL.

### Vinnere av Women’s Super League 2
Fra innførelsen av Women’s Super League 2 (WSL 2) i 2014, har vinneren av divisjonen rykket opp til WSL. I 2025/26-sesongen vil to lag rykke direkte opp, mens laget på 3. plass skal spille en playoff-kamp mot det dårligste laget i WSL.

## Referanser